Vedlegg: Beregning av pålitelighetsnivå og presisjon

Type a) repeterte målinger fra en stasjon

For å beregne et konfidensintervall trenger vi et utvalg bestående av n uavhengige, identisk fordelte observasjoner av et kvalitetselement. Fra dette utvalget beregnes gjennomsnittet 

og standardfeilen 

. Standardfeilen er et mål på presisjonen til det estimerte gjennomsnittet, hvor 

er standardavviket for enkeltobservasjonene. I noen tilfeller kjenner vi standardavviket 

 (vi kan f.eks. kjenne måleusikkerheten til metoden), men i de fleste tilfeller må også denne estimeres fra utvalget. Uansett hvilken fordeling observasjonene har, så vil gjennomsnittet 

være tilnærmet normalfordelt bare utvalgsstørrelsen n er stor nok. En vanlig, statistisk tommelfingerregel er at n bør være større enn 20 for at tilnærmingen skal være akseptabel for alle fordelinger, men hvis observasjonene er tilnærmet normalfordelte kan n være lavere. Uttrykket for et 100(1-

) % konfidensintervall blir nå

Hvor

angir konfidensnivået (velges ofte lik 0,05 slik at vi får et 95 % konfidensintervall), 

og s er hhv. utvalgets gjennomsnitt og standardavvik, n er utvalgsstørrelsen og 

er kvantilet fra Student T-fordelingen.   

b) Målinger fra en gruppe overvåkingsstasjoner av samme type 

For at konfidensintervallet for en gruppe overvåkingsstasjoner tilhørende samme type skal gi et korrekt inntrykk av gjennomsnittsverdiens presisjon forutsettes det at de utvalgte overvåkningsstasjonene er representative også for de lokalitetene som ikke overvåkes. Dette er i mange tilfeller ikke tilfelle, dvs. at overvåkingsdesignet er slik at man fokuserer på en snevrere undergruppe av lokaliteter. Konfidensintervallet vil da kunne bli smalere enn det tilsvarende intervallet for hele gruppa. 
Er to gjennomsnittsverdier like ?

Noen ganger vil det også være aktuelt å teste om gjennomsnittsverdien er større eller mindre enn en viss verdi, dvs. utføre en hypotesetest. Testen kan f.eks. være om gjennomsnittet er bedre enn grenseverdien for et tilstandnivå. Hypotesene blir da




H0 : Gjennomsnitt bedre enn moderat status

H1 : Gjennomsnitt ligger i moderat tilstand (eller dårligere)

Testens utsagnskraft vil da være sannsynligheten for å forkaste H0, gitt at H1 er sann. Utsagnskraften vil generelt være avhengig av fire faktorer:

1. Forskjellen mellom reelt gjennomsnitt og grenseverdi. Jo større differanse, desto større utsagnskraft.

2. Utvalgsstørrelsen n. Økende n reduserer standardfeilen og øker utsagnskraften. 

3. Størrelsen på standardavviket. Denne kan reduseres ved for eksempel å øke den romlige oppløsningen, dvs. ved en finere typeinndeling av overvåkningsstasjonene.

4. Signifikansnivået 

. Signifikansnivået angir sannsynligheten for ”falsk alarm”, dvs. sannsynligheten for å forkaste H0 selv om H0 er sann. Signifikansnivået settes apriori; økes

 så økes også utsagnskraften. Man har da avveiningen mellom konsekvensen av ”falsk alarm” mot konsekvensen av å plassere overvåkningsstasjonen i et for godt tilstandnivå.
Forskjellige kvalitetselement krever forskjellige strategier for å optimalisere utsagnskraften. 

For nærmere beskrivelse av hvordan beregne utsagnskraft vises det til Solheim et al. 2005b.

